Jabu Khanyile

Jabu Khanyile o neng e le moopedi wa mo Aforika Borwa, ebile e le seopedi se se tlhabeletsang mo setlhopeng sa moopelo sa Bayete, o tshotswe ka ngwaga wa 1957, kgwedi ya Tlhakole e le malatsi a le masome a mabedi le boferabobedi,a tlhokafala ka ngwaga wa 2006, kgwedi ya Ngwanatsele e le malatsi a le lesome le bobedi. Lusk, John (2006) "Obituaries: Jabu Khanyile", The Independent, 16 November 2006

 Botshelo le tiro 
Khanyile o tsholetswe kwa Soweto, mme a patelesega go tlogela thuto ya gagwe a le dingwaga di le lesome le bone gore a kgone go itshetsa morago ga go tlhokafala ga ga mmaagwe.Larkin, Colin (1998) The Virgin Encyclopedia of Reggae, Virgin Books, ISBN,0-7535-0242-9, p.21-22"Bayete (Khanyile) (South Africa)", music.org.za Rragwe o ne a bereka mo moepong mme ebile a opela dipina tse di senang diletso ka mokgwa o o neng o bidiwa isicathamiya. Mogolowe ebong John o ne a le leloko la setlhopha sa mmino sa reggae le soul. Jabu o ne a ba sala morago mo go tsa mmino le kopelo, pele o ne a nna leloko la setlhopha sa The Daffodils, mme ka ngwaga wa 1974 a nna leloko la setlhopha sa ga John sa The Editions a tshameka meropa,mme morago a nna seopedi mo setlhopeng seo. Ka ngwaga wa 1977 o ne a nna leloko la The Movers, ka ngwaga wa 1984 Khanyile o ne a le leloko la Bayete, setlhopa se se neng se tlhakanya mmino wa Afro-jazz le reggae, a tshameka meropa. Setlhopa sa Bayete se ne sa kgaogana ka ngwaga wa 1992, Khanyile a simolola tiro ya go opela a le nosi, mme go akgolelwa Jabu Khanyile le Bayete dipina tsa gagwe le ntswa maloko a apele a Bayete ba ne ba sa tseye karolo ka nako eo. Khanyile o ne a itsege lefatshe ka bophara ka ngwaga wa 1996 morago ga go tlhagelela kwa moletlong wa Royal Gala o o neng o o fa Nelson Mandela tlotla.

Ka ngwaga wa 1996 le 2000, o ne a fenya seetsele sa Kora sa seopedi se se gaisang mo borwa jwa Aforika. O ne a diragatsa le Youssou N'Dour, Angelique Kidjo le Papa Wemba lefatshe ka bophara. O ne a itsege ka mmino wa gagwe wa moribo wa Aforika, ka maiteko a go golaganya mefuta e e farologaneng ya mebino ya se Aforika.Jabu Khanyile & Bayete , The Leopard Man's African Music Guide, accessed 13 November 2006. O ne a diragatsa a apere diaparo tsa se Zulu. 

Khanyile o ne a diragatsa kwa moletlong wa Live 8 kwa Johannesburg ka ngwaga wa 2005. Labofelo a tlhagelela mo sechabeng ke ka Phukwi ngwaga wa 2006 kwa moletlong wa neelano wa Africa Calling fa metshameko ya kgwele ya sejana sa lefatshe e ne e fela kwa Berlin.

O tlhokafetse ka Ngwanatsele 2006 morago ga go lwala bolwetsi jwa sukiri le kankere ya setlha."Musician Jabu Khanyile dies of cancer", IOL, 12 November 2006

 Dikgatiso 
 Mmalo-We ka ngwaga wa 1993 - Island/Teal
 Africa Unite ka ngwaga wa 1996 - Mango
 Umkhaya-Lo ka ngwaga wa 1996 - Mango
 The Prince ka ngwaga wa 1999 - Gallo/Wrasse
 Thobekile ka ngwaga wa 2000 - Teal
 Umbele ka ngwaga wa 2001 - Gallo
 Wankolota ka ngwaga wa 2006 - Gallo
 Hiyo Lento ka ngwaga wa 2005 - Stern's

 Metswedi